Hej Bolius

Vi bor i hus fra 70'erne på 176m2 bolig og har gasfyr og gulvvarme. Vores forbrug er 1.520 m3 om året svarende til ca. 12.000 kr.

Det er tid til at skifte fyr, og vi har derfor overvejet luft til vand varmepumpe nu, hvor der er nye tilskud. MEN - det ser ud til, besparelsen kun vil være ca. 3.000 om året i forbrug. Samtidig koster en varmepumpe hurtigt omkring 100.000, mens et nyt fyr kan fås for 30.000 - dvs. et break-even, der ligner 23 år!

Vi har natuligvis ikke taget højde for stigende priser på gas og faldende priser på strøm, men stadigvæk...

Lyder mine beregninger sandsynlige (uden at blive detaljeret)?

I så fald er jeg overrasket, da vi burde være målgruppen for politiske udspil mht. CO2 reducering.

VH Christian S


Skal udskifte gasfyret, men efter mine beregninger er varmepumpe ikke rentabel?
Hej Christian S  
  
 Dine beregninger er ikke helt skæve, hvis man tager udgangspunkt i de gennemsnitspriser, vi har taget her:  
[Det koster de forskellige opvarmningsformer](https://www.bolius.dk/det-koster-de-forskellige-opvarmningsformer-887)

Der kan dog være udsving, ligesom du selv skriver, om risikoen for stigende priser fremover.

Det er desværre lidt problemet lige p.t., at det ikke er en ren win-win at skifte til varmepumpe. 

Jeg tænker, du har været inde og tjekke tilskud på [Spar energi -Få tilskud til at gøre din bolig klimavenlig](https://sparenergi.dk/forbruger/boligen/tilskud)

Jeg lavede et forsøg med et hus på 176 m2 med naturgas, og her var der 31.000 kr. i tilskud og en besparelse på 5.700,-/år. Men der kan være lokale priser, som svinger.

En anden mulighed er varmepumper på abonnement. Vi har en artikel om det her: [Skrot dit olie- eller gasfyr: Få varme på abonnement med en varmepumpe](https://www.bolius.dk/ny-ordning-lej-en-varmepumpe-med-abonnement-35859)

